**Yksin kotona 2 – Eksynyt New Yorkissa** (engl. *Home Alone 2: Lost in New York*) on Chris Columbuksen ohjaama ja John Hughesin käsikirjoittama Yksin kotona -sarjan toinen osa. Elokuvassa on paljon samanlaisia kohtauksia kuin ensimmäisessa osassa, kuten vanhan gangsterielokuvan äänen käyttö aikuisten pelotteluun.

Tarina
------

**Varoitus:  Seuraava kirjoitus paljastaa yksityiskohtia juonesta.**
McCallisterin suku on jälleen lähdössä jouluksi matkoille, tällä kertaa Floridaan. Buzz pilaa Kevinin soolon koulun joulujuhlassa, ja Kevin läimäyttää häntä samalla kaataen koko muun kuoron. Kun välikohtausta selvitellään kotona, Kevin saa jälleen aikaan riidan perheensä kanssa ja toivoo, että loma menisi pahemman kerran pilalle. Herra ja rouva McCallister heräävät aamulla, ja tajuavat nukkuneensa pommiin. Lentokentän ihmisvilinässä Kevin eksyy perheestään ja päätyy New Yorkiin matkalla olevaan koneeseen. Perillä Kevin huomaa erehdyksensä. Hänellä on mukanaan isänsä luottokortti, jolla hän majoittautuu Plaza Hoteliin. Kevinin isä huomaa korttinsa kadonneen ja ilmoittaa sen varastetuksi. Hotellin henkilökunta saa tämän selville ja näin Kevin syyllistyy varkauteen käytettyään korttia.
Roistot Harry ja Marv ovat sattumalta myös saapuneet kaupunkiin ja yrittävät päästä Kevinistä eroon. Harry ja Marv aikovat murtautua lelukauppaan, mutta kun Kevin kuulee tämän, hän päättää pysäyttää roistot. Samalla Kevin tutustuu salaperäiseen naiseen, jolla on ystävinä kymmenittäin kyyhkysiä.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Macaulay Culkin   | … |  Kevin
  |
|  Joe Pesci   | … |  Harry 
  |
|  Daniel Stern   | … |  Marv
  |
|  Catherine O’Hara   | … |  Kate McCallister, Kevinin äiti
  |
|  John Heard   | … |  Peter McCallister, Kevinin isä
  |
|  Devin Ratray   | … |  Buzz McCallister
  |
|  Hillary Wolf   | … |  Megan McCallister
  |
|  Maureen Elisabeth Shay   | … |  Linnie McCallister
  |
|  Michael C. Maronna   | … |  Jeff McCallister
  |
|  Gerry Bamman   | … |  Frank-setä
  |
|  Terrie Snell   | … |  Leslie McCallister
  |
|  Jedidiah Cohen   | … |  Rod McCallister
  |
|  Senta Moses   | … |  Tracy McCallister
  |
|  Daiana Campeanu   | … |  Sondra McCallister
  |
|  Kieran Culkin   | … |  Fuller McCallister
  |
|  Anna Slotky   | … |  Brooke McCallister
  |
|  Brenda Fricker   | … |  Lintunainen
  |
|  Donald Trump   | … |  Omana itsenään
  |

Tuotto
------

Elokuvan tuotto oli ensi-iltaviikonloppuna 31,1 miljoonaa dollaria. Sitä esitettiin 2 222 eri teatterissa ja se tuotti keskimäärin 14 008 dollaria teatteria kohti. Vaikka alku vaikutti paremmalta kuin *Yksin kotona* -elokuvassa, lopullinen tuotto jäi pienemmäksi. Elokuva tuotti maailmanlaajuisesti 358 991 681 dollaria.

Video- ja DVD-julkaisu
----------------------

Elokuvan VHS-versio julkaistiin 28. heinäkuuta 1993.

DVD-versio julkaistiin 5. lokakuuta 1999 ja Blu-ray 6. lokakuuta 2009. Kummatkin niistä julkaistiin ilman lisäominaisuuksia.

Lähteet
-------

1. ↑  Home Alone 2: Lost in New York *boxofficemojo.com*. Viitattu 8.1.2011. (englanniksi)

*Yksin kotona* -elokuvat
*Yksin kotona* (1990) | *Yksin kotona 2 – Eksynyt New Yorkissa* (1992) | *Yksin kotona 3* (1997) | *Yksin kotona 4* (2002)